Document ID: 31998R2374

Uredba Komisije (ES) št. 2374/98
z dne 3. novembra 1998
o dovolitvi novih dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Direktivo Komisije 98/19/ES [2], in zlasti členov 9j in 3 Direktive,
ker Direktiva 70/524/EGS določa, da se lahko nove dodatke ali novo uporabo dodatkov dovoli v skladu z znanstvenim in tehničnim napredkom;
ker Direktiva Sveta 93/113/ES [3], kakor je bila nazadnje spremenjena z Direktivo 97/40/ES [4], z odstopanjem od Direktive 70/524/EGS, daje pravico državam članicam, da začasno dovolijo uporabo in trženje encimov, mikroorganizmov in njihovih pripravkov v prehrani živali;
ker se je ob pregledu spisov, ki so jih države članice predložile v skladu s členom 3 Direktive 93/113/ES, izkazalo, da se določeno število snovi iz skupin encimov in mikroorganizmov lahko začasno dovoli;
ker je Znanstveni odbor za prehrano živali dal ugodno mnenje o neškodljivosti teh snovi;
ker so ukrepi, predvideni v tej uredbi, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Snovi, ki spadajo v skupino "Encimi" in so navedene v prilogi k tej uredbi, se lahko dovoli v skladu z Direktivo 70/524/EGS kot dodatke v prehrani živali pod pogoji iz omenjene priloge.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od 1. julija 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. novembra 1998

Labels: 7
0
17
6